Sacrosancto ac venerabili loco Cluniensi cenobio in honore beatorum apostolorum Petri et Pauli dicato, ego, in Dei nomine, Rothardus et uxor mea Eva, et Ildinus, filius noster, Dei timore et amore ducti, donamus vineam unam in agro Rufiacensi, a Vaurelia vocatur; terminatur a mane terra Sancti Petri, a meridie terra Leterii et Rodulfi, a sero terra Ornadi, a certio terra Bernardi cum heredibus. Facio autem hanc donationem pro anima mea et meorum parentum, et pro loco sepulturæ meæ; ea tamen conditione, ut quandiu vixero teneam et possideam, et singulis annis in vestitura tria vini censualiter persolvam sextaria. Post discessum vero meum, ad prefatum revertatur locum, nemine contradicente. S. Rothardi. S. Ornadi. S. Arnulfi. S. Arnaldi. S. Constantii. S. Vuidonis. S. Vualcheri. Actum est Cluniaco publice.